text: فى زمن البوتكس…الفاكهة اللى بتحبها(مرشوشة)اللمثلة اللى بتصدقها(منفوخة)والصورة اللى عاجباك ,طالع عينها (فوتو شوب)والشهادة اللى خدتها (فشنك)والثورة اللى نزلتها (بح)…احنا بقينا فى زمن الحقن!
  فى زمن البوتكس…المحلسة هى الحل
  فى زمن البوتكس…لو كان ليوناردو دافنشى موجود وفكر بطريقة 2021 مكنش هيبقى فى جيوكندا فى تاريخ الرسم على الاطلاق ,ربما اتبدلها دافنشى بلوحة بوس الواوا
  فى زمن البوتكس…لزومها ايه الثقافة اللى هتقلب علينا المواجع لما نعرف ان اكبر قصر فى العالم هو قصر (الاسكوريال)فى اسبانيا وفية 500 اوضة فى نفس ذات اللحظة اللى بندور فيها على شقة 5 متر او نعرف ان (كلوت بيك) يعتبر مؤسس النهضة الصحية فى مصر …يادى الكسوف